Ritratt meħud mill-filmat .td_uid_2_611229f5bd5c2_rand.td-a-rec-img{text-align:left}.td_uid_2_611229f5bd5c2_rand.td-a-rec-img img{margin:0 auto 0 0} Ir-rating tal-Moody's huwa ċar kristall – il-futur jidher inċert ħabba l-Greylisting, ħabba l-froġa li għamel il-Gvern fuq it-turiżmu u ħabba d-dejn dejjem jikber mill-Gvern. Dan diġà kien ġudizzju inkwetanti għal ħaddiema, negozji u żgħażagħ li jorbtu t-tamiet tagħhom ma' futur aħjar għall-pajjiż. Aktar inkwetanti mill-ġudizzju tal-Moody's iżda tkun ir-reazzjoni tal-Prim Ministru. Immatur, qarrieqi, irresponsabbli – dawwar l-aħbar ħażina f'aħbar taparsi tajba fir-reazzjoni tiegħu fuq Twitter. Semma biss ir-rating mingħajr ma jsemmi l-'outlook'. Malta ħaqqha aħjar minn hekk. Il-poplu tagħna intelliġenti u jaf jagħraf min iqarraq bih. L-istess il-komunità internazzjoniali li rridu nikkonvinċu biex immorru lura lejn il-lista l-bajda fl-iqsar żmien. Moody's jikkonferma r-rating A2 iżda jbiddel it-tbassir għal negattiv Aħna mhux se nilagħbu l-logħba ta' Robert Abela. Mhux se ngħattu x-xemx bl-għarbiel. Mhux se naħlu l-ħin u nitolbu 18-il-xahar ta' kastig fuq il-Maltin fuq il-lista l-griża. Bernard Grech qalha, u kapaċi nagħmluha. Il-Partit Nazzjonalista jimpenja ruħu li joħroġ lil Malta mil-lista l-griża fi żmien tliet xhur minn meta jkun fil-gvern tal-pajjiż. Dan għax il-problema ewlenija hija l-kredibilità tal-Labour. Bir-reazzjoni tiegħu għal Moody's Abela jikkonferma li jimmerita anqas kredibilità. Malta ħaqqha aħjar.